الإدعاء
- بوست منتشر بشكل كبير جدًا بيقول: "رئيسة #كرواتياترفض إستقبال مساعدات طبية من #السيسي وترد عليه شعبك أولى بهم فنحن نصدّر المساعدات الطبية لمنظمة الصحة العالمية"، ومعاه صورتين واحدة للرئيس عبد الفتاح السيسي وواحدة تانية للسيدة كوليندا غرابار كيتاروفيتش.
– الكلام ده غير صحيح. كرواتيا لم تعلن رفض استقبال مساعدات طبية من مصر، ومفيش أي موقع موثوق نشر الكلام ده.
– كمان كوليندا غرابار كيتاروفيتش، اللي محطوط صورتها في البوست، تبقى رئيس كرواتيا السابقة. الرئيس الحالي راجل، واسمه “زوران ميلانوفيتش”، وفاز في الانتخابات الرئاسية في بداية يناير اللي فات.
– الوضع في كرواتيا، بخصوص فيروس كورونا المستجد (كوفيد -19)، مش سيئ عشان مصر تعرض عليها إرسال مساعدات طبية، زي دول تانية زي الصين وإيطاليا. حتى الآن كرواتيا لم تسجل سوى 1704 حالة إصابة بالفيروس و31 حالة وفاة.